**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 5 - *Dezvoltare locală plasată sub responsabilitatea comunității***

**Obiectivul tematic 9: *Promovarea incluziunii sociale, combaterea sărăciei și a oricărei forme de discriminare***

**Prioritatea de investiții 9.vi: *Dezvoltare locală  plasată  sub responsabilitatea comunităţii***

**Obiectivul specific 5.1: *Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC***

**Apelul de proiecte nr...…**

**GHIDUL SOLICITANTULUI**

**CONDIȚII SPECIFICE DE ACCESARE A FONDURILOR**

***”Sprijin pregătitor pentru elaborarea Strategiilor de Dezvoltare Locală” - orașe/ municipii cu populație de peste 20.000 locuitori***

***AP 5/ PI 9.vi/ OS 5.1.***

Iulie 2016

**CUPRINS**

[**CAPITOLUL 1. Informații despre apelul de proiecte** 4](#_Toc457466174)

[***Informații generale*** 4](#_Toc457466175)

[**Etape în procesul de Dezvoltare Locală plasată sub Responsabilitatea Comunității în România** 6](#_Toc457466176)

[1. **Etapa I - Elaborarea Strategiei de Dezvoltare Locală** 6](#_Toc457466177)

[**2.** **Etapa II – Selectarea Strategiilor de Dezvoltare Locală (SDL).** 8](#_Toc457466178)

[**Strategiile se vor depune la sediul MFE/AM POCU în cadrul unei sesiuni de depunere a SDL lansate de AM POCU. Detalii privind deschiderea sesiunii de depunere a SDL vor fi publicate pe www.fonduri-ue.ro/ POCU şi www.inforegio.ro.** 8](#_Toc457466179)

[**3.** **Etapa III – Selectarea pachetului integrat de proiecte aferent SDL selectate** 8](#_Toc457466180)

[**Elemente cheie ale DLRC: zona, parteneriatul și strategia** 9](#_Toc457466181)

[**A. Comunitatea marginalizată, teritoriul SDL și zona urbană marginalizată** 9](#_Toc457466182)

[**B. Strategia de dezvoltare locală (SDL) și lista indicativă de intervenții** 12](#_Toc457466183)

[**1.1. Axa prioritară, prioritatea de investiții, obiectiv specific, rezultat așteptat** 14](#_Toc457466184)

[**1.2. Tipul apelului de proiecte și perioada de depunere a propunerilor de proiecte** 14](#_Toc457466185)

[**1.3. Acțiunile sprijinite în cadrul apelului** 14](#_Toc457466186)

[**1.3.1 Activități cadru** 15](#_Toc457466187)

[**1.3.2 Cerințe minime pentru activitățile aferente Etapei I a mecanismului DLRC: Elaborarea Strategiilor de Dezvoltare Locală** 24](#_Toc457466188)

[**1.3.3. Teme secundare FSE** 27](#_Toc457466189)

[**1.3.4. Teme orizontale** 28](#_Toc457466190)

[**1.4. Tipuri de solicitanți/parteneri eligibili** 29](#_Toc457466191)

[**1.5. Durata proiectului de sprijin pregătitor** 30](#_Toc457466192)

[**1.6. Grup țintă al proiectului de sprijin pregătitor** 30](#_Toc457466193)

[**1.7. Indicatori aplicabili proiectului de sprijin pregătitor** 30](#_Toc457466194)

[**1.8. Alocarea financiară stabilită pentru Apelul de proiecte de sprijin pregătitor** 30](#_Toc457466195)

[**1.9. Valoarea maximã a proiectului, rata de cofinanțare** 31](#_Toc457466196)

[**1.9.1. Valoarea maximã a proiectului** 31](#_Toc457466197)

[**1.9.2. Cofinanțarea națională (cofinanțarea publică și cofinanțarea proprie)** 31](#_Toc457466198)

[**A. Contribuția solicitantului** 31](#_Toc457466199)

[**1.10. Regiunea/ regiunile de dezvoltare vizate de apelurile de proiecte** 32](#_Toc457466200)

[**CAPITOLUL 2. Reguli pentru acordarea finanțării** 32](#_Toc457466201)

[**2.1 Eligibilitatea solicitantului/ partenerilor** 32](#_Toc457466202)

[**2.2. Eligibilitatea proiectului** 32](#_Toc457466203)

[**2.3. Eligibilitatea cheltuielilor** 33](#_Toc457466204)

[**CAPITOLUL 3. Completarea cererii de finanțare** 44](#_Toc457466205)

[**CAPITOLUL 4. Procesul de evaluare și selecție a proiectelor de sprijin pregătitor** 44](#_Toc457466206)

[**CAPITOLUL 5. Depunerea și soluționarea contestațiilor** 44](#_Toc457466207)

[**CAPITOLUL 6. Contractarea proiectelor – descrierea procesului** 44](#_Toc457466208)

[**CAPITOLUL 7. Anexe** 44](#_Toc457466209)

# **CAPITOLUL 1. Informații despre apelul de proiecte**

## ***Informații generale***

Dezvoltarea Locală plasată sub Responsabilitatea Comunității (DLRC) este noul instrument de dezvoltare teritorială propus de Comisia Europeană pentru perioada de programare 2014-2020 în vederea combaterii sărăciei și a excluziunii sociale de la nivel urban, prin stimularea implicării comunităților în dezvoltarea locală, prin formarea unui parteneriat local și implementarea unor Strategii de Dezvoltare Locală (SDL). Așadar, abordarea DLRC vizează mobilizarea și implicarea comunității dezavantajate și a organizațiilor locale, de la nivel urban, pentru a face pași concreți spre dezvoltarea lor într-un mod mai inteligent, mai durabil și mai favorabil incluziunii, în concordanță cu Strategia Europa 2020.

Instrumentul DLRC aplicat prin prezentul ghid este complementar instrumentului de finanțare LEADER, care vizează sprijinirea dezvoltării locale în mediul rural și pentru orașele cu populație de până la 20.000 locuitori. Măsurile planificate a fi implementate prin mecanismul LEADER/ DLRC vor contribui, în principal, la **îndeplinirea obiectivului-ţintă asumat în cadrul PNR, acela de reducere cu 580.000 a numărului persoanelor expuse riscului de sărăcie sau excluziune socială până în 2020**, precum și la obiectivele asumate în domeniul ocupării forței de muncă, educației și al sănătății.

DLRC este un instrument care se adresează unor teritorii subregionale specifice, fiind gestionat de comunitate prin intermediul Grupurilor de Acțiune Locală (GAL), formate din reprezentanți ai sectorului public și privat, precum și ai comunităților, atât ai celor marginalizate, cât și ai celor nemarginalizate ce promovează interesele socio-economice locale.

În perioada de programare 2014-2020, la nivel urban, respectiv la nivelul orașelor/municipiilor cu populație de peste 20.000, prin DLRC se propune o abordare integrată în soluționarea problemelor cu care se confruntă comunitățile marginalizate, printr-o abordare multisectorială, realizată prin corelarea și asigurarea complementarității între investițiile în infrastructură de tip FEDR și măsurile soft de tip FSE.

La baza DLRC stau cinci principii[[1]](#footnote-1). Astfel, abordarea promovează eforturile de dezvoltare locală care:

* vizează zonele subregionale;
* sunt gestionate de către comunitate prin GAL-uri formate din reprezentanți ai intereselor socio-economice locale ale sectoarelor public și privat și în cadrul cărora, la nivel decizional, nici autoritățile publice, astfel cum sunt definite conform normelor naționale, nici un singur grup (sector public, sector privat, societate civilă, comunitate marginalizată) nu deține mai mult de 49 % din drepturile de vot;
* sunt implementate prin strategii de dezvoltare locală **integrate și multisectoriale** în funcție de zonă, concepute astfel încât să țină cont de potențialul de dezvoltare și de nevoile locale. **Integrarea** poate fi realizată/ **caracterul multisectorial** poate fi realizat în următoarele moduri:
* se pornește de la unul sau mai multe aspecte, teme, probleme sau grupuri-țintă care mobilizează comunitatea, plasându-le apoi într-un context mai larg, și se stabilesc legături în exterior cu alte sectoare și actori care pot influența situația;
* se stabilesc legături verticale în cadrul sectoarelor (ocuparea forței de muncă, educația, asistența socială/ medicală etc.) și al lanțurilor de aprovizionare, precum și legături orizontale între sectoare;
* se conectează zonele defavorizate cu zonele care oferă oportunități (de exemplu, cartierele defavorizate cu centrele caracterizate de creșterea ocupării forței de muncă);
* se creează legături între nivelurile locale, regionale și naționale de guvernanță. Acest lucru este important în special în cazul sectoarelor și al instituțiilor de bază precum școlile, spitalele etc.;
* se asigură faptul că diferitele măsuri de sprijin locale sunt etapizate și vizează obținerea acelorași obiective strategice;
* includ elemente inovatoare;

*„În contextul DLRC, inovarea nu trebuie să însemne un nivel ridicat de cercetare și dezvoltare sau de noi tehnologii (deși, desigur, acestea nu sunt excluse). Justificarea caracterului inovator al strategiei este de fapt strâns legată de întrebarea „ce dorește comunitatea să modifice?”. Strategiile de dezvoltare locală plasată sub responsabilitatea comunității sunt locale prin definiție și sunt realizate la o scară destul de mică. Ele nu pot transforma condițiile de trai pentru toată lumea dintr-o dată. Prin urmare, strategiile trebuie să se concentreze pe acțiunile care au un efect multiplicator sau „de bulgăre de zăpadă” asupra dezvoltării locale. În loc să se utilizeze toate resursele limitate disponibile pentru a satisface nevoile de bază, ar trebui să se examineze din nou atât problemele, cât și oportunitățile și să se analizeze răspunsurile noi care pot conduce la soluții pe termen mai lung și mai durabile”[[2]](#footnote-2).*

* pun accent pe colaborarea în rețea.

În timp ce problemele comunităților marginalizate de la nivel rural și pentru orașele până la 20.000 locuitori vor fi abordate prin intermediul măsurii LEADER, finanțate prin PNDR 2014-2020[[3]](#footnote-3) (Măsura 19), precum și POCU - OS 5.2, problemele comunităților sărace de la nivelul orașelor/municipiilor mai mari de 20.000 locuitori vor fi abordate prin instrumentul DLRC, finanțat, în mod complementar, din Programul Operațional Capital Uman (POCU) și Programul Operațional Regional (POR).

Pentru orașele/municipiile mai mari de 20.000 locuitori, investițiile vizate de SDL trebuie să aibă caracter **multisectorial și integrat**, să fie **complementare și sinergice** șidestinate **creșterii participării pe piața muncii, a îmbunătățirii nivelului educațional și a accesului la servicii de bază (sociale și/ sau medicale),** a îmbunătățirii condițiilor de locuire etc.

Din POCU (OS 5.1) se vor finanța măsurile soft integrate destinate comunității marginalizate vizate de SDL, în domeniul educației – creșterea accesului și participării la educația timpurie/învățământ primar și secundar, inclusiv a doua șansă şi reducerea părăsirii timpurii a școlii; ocupării – sprijin pentru accesul și/sau participarea pe piața muncii prin consiliere, orientare, formare profesională, evaluarea competențelor dobândite în sistem non-formal și informal, subvenționarea angajatorilor, participarea la programe de ucenicie și stagii, susținerea antreprenoriatului în cadrul comunității, inclusiv a ocupării pe cont-propriu și a economiei sociale de inserție etc; dezvoltării/furnizării de servicii (sociale/ medicale/ medico-sociale); asistență socială; măsuri în domeniul combaterii discriminării sau segregării - campanii de informare şi conștientizare/acțiuni specifice în domeniu, inclusiv implicarea activă/voluntariatul membrilor comunității în soluționarea problemelor cu care se confruntă comunitatea, în timp ce din POR (AP 9) se vor finanța investiţiile în **infrastructura de locuire** - construirea/ reabilitarea/ modernizarea locuinţelor sociale; investiţiile în **infrastructura de sănătate**, **servicii sociale** - reabilitarea/ modernizarea centre comunitare integrate medico-sociale; investiţiile în **infrastructura de educaţie** - construirea/ reabilitarea/ modernizarea de unităţi de învăţământ preuniversitar (creşe, grădiniţe, şcoli primare, şcoli gimnaziale etc.); investițiile în **amenajări ale spațiului urban degradat al comunității defavorizate** - construcția/ reabilitarea/ modernizarea clădirilor pentru a găzdui diferite activități sociale, comunitare, culturale, agrement și sport etc.; **crearea/ reabilitarea/ modernizarea spațiilor publice urbane** - străzi nemodernizate, inclusiv reabilitarea/ modernizarea utilităților publice, zone verzi neamenajate, terenuri abandonate, zone pietonale și comerciale etc.; **construirea/ dotarea cu echipamente a infrastructurii întreprinderilor de economie socială de inserţie**.

## 

## **Etape în procesul de Dezvoltare Locală plasată sub Responsabilitatea Comunității în România**

În acord cu prevederile POCU[[4]](#footnote-4), mecanismul de implementare a DLRC este structurat în trei etape, respectiv:

1. **Etapa I - Elaborarea Strategiei de Dezvoltare Locală**

Pentru această etapă, POCU asigură, prin prezentul apel de proiecte, sprijin pregătitor pentru elaborarea Strategiei de Dezvoltare Locală (SDL) prin abordarea DLRC, respectiv pentru:

* constituirea GAL-ului sau activarea/ adaptarea GAL-ului existent la cerințele DLRC pentru perioada 2014-2020
* elaborarea studiului de referință în vederea identificării zonei/zonelor urbane marginalizate și a delimitării teritoriului vizat de SDL, precum și a analizei comunității marginalizate din teritoriu;
* derularea de activități necesare elaborării SDL, inclusiv informarea și animarea partenerilor locali;
* mobilizarea, facilitarea și consultarea comunității/ comunităților urbane marginalizate vizate de SDL;
* asigurarea costurilor legate de elaborarea SDL etc.

**Sugestii și recomandări referitoare la procesul de elaborare și conținutul unei SDL care vizează DLRC sunt disponibile în Modelul Cadru de SDL, precum și în Documente suport pentru elaborarea secțiunilor SDL, care însoțesc acest Ghid.**

Solicitantul/ parteneriatul care a beneficiat de sprijin în Etapa I are obligația depunerii SDL spre evaluare în Etapa II[[5]](#footnote-5).

1. **Etapa II – Selectarea Strategiilor de Dezvoltare Locală (SDL).**

**Strategiile se vor depune la sediul MFE/AM POCU în cadrul unei sesiuni de depunere a SDL lansate de AM POCU. Detalii privind deschiderea sesiunii de depunere a SDL vor fi publicate pe www.fonduri-ue.ro/ POCU şi www.inforegio.ro.**

În vederea evaluării și selectării SDL, va fi stabilit un Comitet Comun de Selecție (CCS) format din reprezentanți ai MMFPSPV, MS, MENCȘ, AM POCU, AM POR, CNCD, Punctului Național de Contact pentru Romi și din cadrul altor entități considerate relevante pentru experiența în integrarea comunităților marginalizate.

În procesul de evaluare a SDL se va urmări respectarea următoarelor cerințe minime:

* **existența elementelor OBLIGATORII[[6]](#footnote-6)** pe care trebuie să le conțină o strategie de dezvoltare locală (aspect de eligibilitate), precum și respectarea Modelului Cadru de Strategie de Dezvoltare Locală asociat acestui Ghid;
* asigurarea coerenței dintre obiectivele strategiei, planul de acțiune și lista indicativă de intervenții propuse, pe de o parte și necesitățile de dezvoltare a zonei urbane marginalizate (ZUM) și potențialul teritoriului vizat de SDL, pe de altă parte;
* demonstrarea relevanței și capacității actorilor parteneriatului local (ex. *sectorul public, privat, societate civilă, reprezentanții comunității etc.)* pentru implementarea strategiei;
* respectarea unui proces decizional echilibrat în cadrul GAL prin implicarea în procesul de elaborare a SDL a actorilor relevanți și a reprezentanților grupurilor țintă definite în SDL care au domiciliul/ locuiesc în teritoriul SDL *(de ex. copii, tineri, persoane aparținând minorității rome, grupuri vulnerabile etc.).*

Verificarea conformității administrative a SDL depuse spre evaluare va fi realizată de secretariatul CCS. Evaluarea studiului de referință aferent SDLși a Parteneriatului va fi realizată de experți independenți, iar Evaluarea Strategică și Operațională va fi realizată de membrii CCS, în conformitate cu documentul ***Criteriile de evaluare și selecție - Strategii de dezvoltare locală*** asociat la prezentul Ghid.

Detalii privind procedura de evaluare și selecție a SDL vor fi publicate pe [www.fonduri-ue.ro/](http://www.fonduri-ue.ro/) POCU şi [www.inforegio.ro](http://www.inforegio.ro).

În funcție de bugetele estimate în cadrul fiecărei SDL, în final, vor fi selectate spre finanțare aproximativ 25 de strategii de dezvoltare locală cu un punctaj final de minim 80 de puncte.

1. **Etapa III – Selectarea pachetului integrat de proiecte aferent SDL selectate**

În baza unei proceduri nediscriminatorii și transparente, GAL-ul selectează, corespunzător listei indicative de intervenții aferente SDL selectate, pachetul integrat de proiecte propuse spre finanțare din POR și POCU. În termen de 3 luni de la primirea informării privind selectarea SDL, pachetul integrat de proiecte selectate de GAL va fi transmis, pentru validare, CCS restrâns, format numai din reprezentanții AM POR și AM POCU.

CCS (AMPOR și AMPOCU) informează GAL asupra validării pachetului integrat de proiecte.

Proiectele care fac parte din pachetul integrat vor fi depuse ulterior în cadrul apelurilor de proiecte deschise de AM POR, respectiv AM POCU, conform Ghidurilor specifice aferente acelor apeluri.

## **Elemente cheie ale DLRC: zona, parteneriatul și strategia**

### **A. Comunitatea marginalizată, teritoriul SDL și zona urbană marginalizată**

Parteneriatul local poate identifica tipurile de zone în care vor să aplice abordarea DLRC folosind două criterii: **dimensiunea și coerența teritoriului SDL.**

* **a. cerințe privind dimensiunea teritoriului vizat**

1. să aparțină unui oraș/ municipiu cu peste 20.000 locuitori;
2. să vizeze o populație cuprinsă între 10.000 și 150.000 de locuitori (conform prevederilor Regulamentului (UE) nr. 1303/2013, art. 33 alin 6.)

* **b. cerințe privind coerența specifică DLRC**

1. să vizeze zone urbane coerente din punct de vedere economic, social și fizic, prin coerentă înțelegându-se “*funcționalitatea*” acestora în sensul susținerii obiectivelor strategiei.

Conform terminologiei utilizate în POCU, **comunitatea marginalizată se referă la populația în risc de sărăcie sau excluziune socială dintr-un teritoriu vizat de intervențiile DLRC** (denumit și teritoriul SDL) **ce acoperă una sau mai multe zone urbane marginalizate (ZUM) împreună cu zona urbană funcțională din care acestea fac parte.** Teritoriul SDL poate varia, ca formă și delimitare, întinzându-se până la limitele unui oraș mai mare.

Prin **zona urbană** **funcțională aferentă** se înțelege zona existentă în jurul/ în proximitatea ZUM vizate de SDL, având un caracter unitar și funcțional din punct de vedere social, economic, demografic etc.

De exemplu, în orașele/municipiile mai mari se pot avea în vedere *cartierele urbane defavorizate*, dar abordarea poate fi aplicată și în alte zone urbane (de exemplu *zone cu anumite tipuri de locuințe/ locuire*, *zone supuse unor schimbări de ordin industrial*, *zone ce prezintă anumite probleme de mediu*). Teritoriul poate să cuprindă un singur cartier sau mai multe cartiere. Teritoriul poate varia, ca formă și delimitare, de la o singură zonă urbană marginalizată dintr-un oraș/ municipiu la mai multe zone de acest tip. Astfel, teritoriul poate include una sau mai multe zone urbane marginalizate (cum ar fi zone de tip ghetou cu blocuri) alături de zonele învecinate nemarginalizate asupra cărora ZUM au impact (zona urbană funcțională din care fac parte acestea).

Pentru a asigura integrarea ZUM, teritoriul vizat de SDL tebuie să includă una sau mai multe zone urbane marginalizate alături de zona urbană funcțională în care se pot identifica într-un mod mai eficace soluțiile adică asigurarea accesului comunității marginalizate la locuri de muncă sau la servicii de ocupare, educație, asistență socială și/ sau medicală etc.

Conform studiilor existente, zona urbană marginalizată nu se poate suprapune întregii populații a unui oraș/ municipiu cu peste 20.000 locuitori, dar teritoriul vizat de GAL și SDL este posibil să acopere o mare parte a populației și a teritoriului administrativ al unui oraș/municipiu de dimensiuni medii. În orașele/ municipiile mari, precum și în sectoarele municipiului București, este posibil să se poată delimita mai multe teritorii care simultan: (a) îndeplinesc condițiile impuse de dimensiune și coerență, (b) nu se suprapun și (c) pot fi vizate de GAL-uri și SDL-uri distincte.

Decizia referitoare la delimitarea exactă a teritoriului aparține grupurilor de acțiune locală, asigurându-se astfel respectarea condițiilor locale și a scopurilor strategiei locale. Punctul de plecare îl reprezintă viziunea privind dezvoltarea strategică, ce are la bază o analiză a nevoilor și a problemelor pe care încearcă să le elimine. În cadrul prezentului apel, o administrație publică locală/un GAL va putea depune un singur proiect, care va viza un singur teritoriu.

**Mai multe sugestii și recomandări privind delimitarea teritoriului SDL și a comunității marginalizate, identificarea, validarea și declararea zonei/zonelor urbane marginalizate, precum și analiza acestora se găsesc în documentul Model Cadru de SDL.**

#### A1. Identificarea zonelor urbane marginalizate

Orice teritoriu vizat de un SDL trebuie să conțină una sau mai multe zone urbane marginalizate (ZUM).

Conform studiului „***Elaborarea strategiilor de integrare a comunităților urbane marginalizate – Atlasul zonelor urbane marginalizate din România****”[[7]](#footnote-7),* existătrei criterii principale pentru definirea și analiza **diferitelor tipuri de zone marginalizate**, și anume: **capitalul uman** (nivelul de educație, starea de sănătate, mărimea și compoziția gospodăriei), **ocuparea** și **condițiile de locuire.**

**Zonele urbane marginalizate** sunt definite ca zone din interiorul orașelor și municipiilor care nu satisfac un standard corespunzător pe nici unul din cele trei criterii, adică au deficit de capital uman, au un nivel scăzut de ocupare formală și oferă condiții improprii de locuire.

În cele mai multe cazuri, ZUM sunt zone intraurbane, sărace, izolate din punct de vedere social și care nu sunt reflectate în statisticile privind ratele de sărăcie calculate la nivel de localitate sau județ. Tipurile de zone urbane marginalizate includ: *(1) zone de tip ghetou cu blocuri de proastă calitate sau foste colonii muncitorești, (2) zone de tip mahala de case și/ sau adăposturi improvizate, (3) zone de locuințe sociale și (4) zone istorice (centrale) ale orașului/municipiului*. Indiferent de tipul din care fac parte, zonele urbane marginalizate (ZUM) sunt adevărate pungi de excluziune socială care concentrează persoane cu nivel scăzut de capital uman (nivel scăzut de educație, stare precară de sănătate, număr ridicat de copii), cu nivel scăzut de ocupare în sectorul formal și condiții precare de locuire. ZUM sunt, de obicei, descrise de către populația locală drept „focare de infecție", ignorate de experții în sănătate. În multe cazuri, locuitorii acestor zone au școli segregate, la care numai familiile sărace își duc copiii, și locuiesc în blocuri de proastă calitate, în mahalale de case sau adăposturi improvizate, marcate de teamă și mici infracțiuni. Puternica stigmatizare cu care sunt asociate aceste locuri, pe lângă lipsa sau slaba calitate a serviciilor (ex. educație, sănătate, infrastructură) reduc drastic șansele populației de a scăpa de sărăcie. Aceste zone sunt candidatele cele mai potrivite pentru intervențiile de tipul DLRC realizate în orașele/ municipiile din România.

#### A2. Validarea și declararea zonei/zonelor urbane marginalizate (ZUM) vizate de SDL

După identificare, ZUM trebuie validate și apoi declarate de Grupul de Acțiune Locală (GAL) ca fiind zona/zonele ce urmează a fi integrate prin instrumentul DLRC.

O **zonă urbană** din interiorul teritoriului vizat de SDL va fi validată ca fiind **marginalizată** (ZUM) în următoarele condiții:

1. dacă zona se suprapune, parțial sau total, cu unul sau mai multe sectoare de recensământ identificate ca fiind marginalizate în *Atlasul Zonelor Urbane Marginalizate* [[8]](#footnote-8). ANEXA 1 a acestui Ghid (*Lista ZUM din orașele 20.000+ din România*) conține toate sectoarele de recensământ identificate ca fiind ZUM, pentru toate orașele și municipiile cu peste 20.000 de locuitori, pe baza datelor de la recensământul din 2011.

sau

1. dacă zona nu se suprapune cu niciun sector de recensământ identificat ca fiind marginalizat în *Atlasul Zonelor Urbane Marginalizate* sau realitatea din zonă diferă față de momentul elaborării Atlasului, beneficiarul are posibilitatea de a justifica încadrarea zonei ca fiind ZUM prin demonstrarea îndeplinirii cerințelor minime prezentate în **Tabelul 1** de mai jos.

**Tabel 1. Indicatori cheie și praguri minimale pentru validarea zonelor ca fiind marginalizate**

|  |  |  |
| --- | --- | --- |
| **Criterii/ Dimensiune** | **Indicatori cheie** | **Praguri minimale** |
| **Capital uman** | Proporția persoanelor de 15-64 de ani care au absolvit maxim 8 clase (gimnaziu) | 22% |
| Proporția persoanelor cu dizabilități, boli cronice sau alte afecțiuni care le limitează activitățile zilnice | 8% |
| Proporția copiilor și adolescenților (0-17 ani) din populația totală | 20,5% |
| **Ocuparea**  **forței de muncă** | Proporția persoanelor de 16-64 ani care nu sunt încadrate pe piața formală a muncii (salariați cu contract de muncă sau lucrează oficial pe cont propriu, cu sau fără angajați - patron sau administrator de firmă, PFA, AF, întreprindere individuală, liber profesionist) și nici nu urmează o formă de învățământ | 22,5% |
| **Locuire** | Proporția locuințelor supra-aglomerate (< 15,33 m2 pe persoană) | 54% |
| Nesiguranță locativă: proporția gospodăriilor ce nu dețin locuința în proprietate personală | 12% |

În raport cu pragurile minimale din Tabelul 1, comunitatea este validată ca marginalizată dacă **îndeplinește simultan** următoarele trei condiții:

(1) are un nivel scăzut de capital uman;

(2) are un nivel scăzut de ocupare în sectorul formal;

(3) are condiții de locuire precară,

unde:

1. **o comunitate are un nivel scăzut de capital uman** dacă oricare doi din cei trei indicatori corespunzători din tabelul 1 au valori ce depășesc pragul minimal aferent.
2. o **comunitate are un nivel scăzut de ocupare a forței de muncă** în sectorul formal dacă indicatorul corespunzător din tabelul 1 are valori de peste 22,5% (pragul minimal).
3. o **comunitate are condiții de locuire precară** dacă cel puțin unul dintre indicatorii din tabelul 1 au valori ce depășesc pragul minimal aferent.

### **B. Strategia de dezvoltare locală (SDL) și lista indicativă de intervenții**

**Elementele OBLIGATORII[[9]](#footnote-9)** pe care trebuie să le conțină o strategie de dezvoltare locală[[10]](#footnote-10) sunt:

1. definirea **ariei de acoperire**, a **populației vizate** de strategia de dezvoltare locală, adică delimitarea **comunității marginalizate și a teritoriului vizate** de SDL, care include **cel puțin o zonă urbană marginalizată**;
2. **analiza nevoilor de dezvoltare** și a potențialului local (teritorial) al teritoriului SDL și ZUM vizate, inclusiv o analiză a punctelor tari, a punctelor slabe, a oportunităților și a amenințărilor;
3. **descrierea strategiei și a obiectivelor** acesteia, inclusiv a caracterului integrat și inovator;
4. **prezentarea țintelor strategiei**, care trebuie să fie clare și măsurabile, acestea putând fi exprimate în termeni cantitativi și calitativi (prin raportare la indicatorii de realizare și rezultat prezentați în POR – AP 9/ POCU- AP 5, OS 5.1.)
5. **strategia trebuie să fie coerentă cu măsurile finanțate din POCU – AP 5, Obiectivul specific 5.1 și cu măsurile finanțate din POR, AP 9, Obiectivul specific 9.1.;**
6. **descrierea procesului de implicare a comunității** în elaborarea, implementarea, monitorizarea și evaluarea strategiei;
7. un **plan de acțiune** care să arate modul în care obiectivele sunt transpuse în acțiuni, inclusiv **lista indicativă a intervențiilor**;
8. descrierea **procedurilor de management și monitorizare a strategiei**, precum și a procedurilor specifice de evaluare, demonstrând capacitatea Grupului de Acțiune Locală de a implementa strategia;
9. **planul financiar al strategiei**, inclusiv alocările financiare din fiecare fond (FEDR - POR, respectiv FSE - POCU).

**Documentul Modelul Cadru de SDL asociat acestui Ghid prezintă structura SDL, precum și sugestii și recomandări de avut în vedere în elaborarea strategiilor.**

Strategiile de dezvoltare locală rezultate din implementarea prezentului sprijin pregătitor vor fi **obligatoriu** depuse spre evaluare și selecție în cadrul Etapei II, urmând ca, pentru strategiile de dezvoltare locale selectate, pachetul integrat de proiecte aferent să fie finanțat în Etapa III.

**1.1. Axa prioritară, prioritatea de investiții, obiectiv specific, rezultat așteptat**

* **Axa prioritară 5:** *Dezvoltare locală plasată sub responsabilitatea comunității*
* **Obiectivul tematic 9:** „*Promovarea incluziunii sociale, combaterea sărăciei și a oricărei discriminări”* (Regulamentul (UE) nr. 1304/2013, art. 3, alin 1, a)
* **Prioritatea de investiții 9.vi:** S*trategii de dezvoltare locală elaborate la nivelul comunității* (Regulamentul (UE) nr. 1304/2013, art. 3, alin. 1, a)
* **Obiectiv specific - Obiectiv specific 5.1**.: *„Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC”.*
* **Rezultat așteptat**

Principalul rezultat așteptat prin sprijinul financiar acordat în cadrul prezentei cereri de propuneri de proiecte îl reprezintă:

* **Strategii elaborate ca urmare a sprijinului primit, din care:**
  + Strategii destinate comunităților marginalizate roma
  + Strategii destinate comunităților marginalizate non-roma

## **1.2. Tipul apelului de proiecte și perioada de depunere a propunerilor de proiecte**

Apelul de propuneri de proiecte pentru sprijin pregătitor este un **apel de tip competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE……….2016 ORA….** **ŞI SE VA ÎNCHIDE ÎN DATA DE…………2016, ORA 16.00.**

## **1.3. Acțiunile sprijinite în cadrul apelului**

În acord cu prevederile POCU 2014-2020[[11]](#footnote-11), în cadrul acestui apel de proiecte sunt considerate eligibile activitățile de **Sprijin pentru elaborarea Strategiilor de Dezvoltare Locală (ex. realizarea de analize cuprinzătoare la nivel de comunitate care să evidențieze nevoile locale, potențialul de dezvoltare local, inclusiv a mediului de afaceri, profile de resurse umane și competențe, cererea locală/ a zonelor învecinate de pe piața forței de muncă, care să urmărească incluziunea socială a persoanelor/ grupurilor vulnerabile, mobilizarea, informarea și implicarea persoanelor din comunitatea marginalizată în vederea dezvoltării strategiilor de dezvoltare locală și a planurilor de acțiune aferente) și pentru înființare GAL nou/ adaptare GAL deja înființat la cerințele DLRC pentru perioada de programare 2014-2020.**

**NB.** În cadrul prezentului apel de proiecte NU sunt finanțate acțiuni prin care sunt asigurate măsuri de intervenție directă la nivelul grupurilor țintă definite în POCU la OS 5.1., acestea fiind eligibile în cadrul etapei care vizează implementarea SDL.

Solicitantul va depune odată cu cererea de finanțare o **Declarație de exprimare a interesului pentru intervenții DLRC** (model în ANEXA 2) în care va prezenta oportunitatea aplicării DLRC în teritoriul SDL, cu accent pe zona urbană marginalizată[[12]](#footnote-12).

### **1.3.1 Activități cadru**

1. **Activitatea cadru I: Înființarea noului GAL/ adaptarea GAL deja înființat conform cerințelor DLRC pentru perioada de programare 2014-2020 (dacă este cazul)**
2. **Activitatea cadru II: Delimitarea comunității marginalizate și a teritoriului SDL, inclusiv a zonei/zonelor urbane marginalizate**
3. **Activitatea cadru III: Animarea partenerilor locali și mobilizarea comunității marginalizate vizate de SDL**
4. **Activitatea cadru IV: Elaborarea SDL** **și a listei indicative de intervenții prin care GAL consideră că vor fi atinse obiectivele strategiei de dezvoltare locală**

**1. Activitatea cadru I: Înființarea noului GAL/ adaptarea GAL deja înființat conform cerințelor DLRC pentru perioada de programare 2014-2020 (dacă este cazul)**

Solicitantul are obligația de a organiza juridic și funcțional GAL-ul pentru a putea implementa abordarea DLRC.

Până la finalizarea contractului de finanțare pentru sprijin pregătitor, toate GAL-urile trebuie să fie organizate juridic în conformitate cu prevederile OG nr. 26/2000 cu privire la asociații și fundații, aprobată prin Legea nr. 246/2005.

**În situația nedepunerii dovezii referitoare la organizarea juridică a GAL-ului (inclusiv a demarării acestei activități prin depunerea actelor la instituția/ entitatea competentă) ca și anexă a SDL elaborate, cheltuielile aferente acestei activități cadru nu vor fi plătite sau dacă au fost plătite vor fi recuperate.**

**Parteneriatul: Grupul de Acțiune Locală (GAL)**

Plusvaloarea abordării DLRC constă în capacitatea parteneriatului de a mobiliza diverși actori din sectorul public și cel privat, precum antreprenorii și asociațiile acestora, autoritățile locale, asociațiile de cartier sau urbane, diferite grupuri de cetățeni (cum ar fi minorități, persoane în vârstă, femei /bărbați, şomeri/inactivi, tineri etc.), organizațiile comunitare și voluntare etc. Acest proces de mobilizare necesită timp, energie și resurse adecvate.

Pentru a fi considerat „plasat sub responsabilitatea comunității”, parteneriatul local trebuie să îndeplinească următoarele criterii:

* să fie incluziv - să includă sectorul public, sectorul privat și societatea civilă, precum și persoane fizice care se află în teritoriul SDL (din zona urbană marginalizată și zona urbană funcțională), astfel încât să reflecte natura și direcția strategiei;
* să asigure sustenabilitatea intervențiilor SDL, mai ales prin implicarea partenerilor din sectorul privat care să susțină și cofinanțarea a proiectelor și a măsurilor legate de ocuparea forței de muncă, ca element cheie al SDL care pune accent pe comunitățile urbane marginalizate aflate în risc de sărăcie sau excluziune socială;
* să aibă o structura decizională care asigură echilibrul de gen și o reprezentare echitabilă a grupurilor țintă vizate de SDL (ex. persoane din comunitățile marginalizate aflate în risc de sărăcie sau excluziune socială etc.);
* componența GAL trebuie să asigure respectarea principiului conform căruia niciun partener sau grup (sector public, sector privat, societate civilă, comunitate marginalizată) să nu fie majoritar (niciun grup nu trebuie să dețină mai mult de 49% din drepturile de vot);
* să funcționeze în baza unor reguli care să asigure un proces decizional nediscriminatoriu și transparent, precum și a unei proceduri de prevenire a riscului de apariție a unui conflict de interese.

GAL este deschis oricărei persoane sau organizație din teritoriul SDL. În plus, în GAL sunt invitate să participe instituțiile publice de la nivel local cu responsabilități în domeniile relevante pentru integrarea comunităților marginalizate.

Grupul de Acțiune Locală poate fi format din:

* Reprezentanți ai autorității publice locale, în baza unei Hotărâri de Consiliu Local;
* Reprezentanți ai sectorului public, instituții publice locale sau județene, cum ar fi: Consiliul Județean, Agenția Locală/Județeană de Ocupare a Forței de Muncă, Inspectoratul Școlar Județean, Direcția Generală de Asistență Socială Protecția Copilului, Direcția de Sănătate Publică, Inspectoratul Județean de Poliție, Direcția Județeană de Statistică (DJS), precum și diferite instituții locale, precum școli sau licee;
* Reprezentanți ai sectorului privat, operatori economici (de ex. persoane fizice autorizate, asociații familiale, întreprinderi individuale, profesii libere, întreprinderi/firme micro, mici, mijlocii sau mari), și organizații de reprezentare ale acestora, camere de comerț, cooperative, entităţi de economie socială, întreprinderi sociale de inserție, furnizori de servicii etc.;
* Reprezentanți ai societății civile: ONG-uri, asociații, inclusiv asociații de locatari, fundații, furnizori de servicii sociale în condițiile legii, unități de cult etc.;
* Persoane fizice relevante: reprezentanți ai grupurilor țintă definite în SDL - persoane din comunitățile marginalizate aflate în risc de sărăcie sau excluziune socială - și cetățeni de pe raza teritoriului SDL (din zona urbană marginalizată și zona urbană funcțională) ce sunt interesați să participe la elaborarea, implementarea, monitorizarea sau evaluarea SDL.

Structura tipică a unui GAL include:

1) Adunarea Generală, formată din toți membrii GAL;

2) Comitetul Director, care este organismul de decizie în cadrul GAL și care este ales de Adunarea Generală;

3) personalul administrativ al GAL, responsabil de funcționarea și activitatea zilnică.

***Adunarea Generală GAL***

Pentru reușita intervențiilor DLRC este de preferat ca în Adunarea Generală GAL să fie reprezentate și: cadrele didactice din școlile frecventate de copiii din ZUM, alături de medici, asistenți medicali, reprezentanți ai bisericii sau alți specialiști în dezvoltare socială din cadrul teritoriului SDL. De asemenea, în vederea implementării SDL, ar trebui cooptați și specialiști precum: facilitatori (sau mediatori etc.), experți roma, asistenți medicali comunitari, mediatori școlari, reprezentanți ai Agenției Locale de Ocupare a Forței de Muncă etc.

Zona urbană marginalizată, precum și celelalte zone distincte identificate în cadrul teritoriului SDL, trebuie să fie reprezentate în cadrul Adunării Generale, în vederea asigurării coerenței teritoriului. Mobilizarea comunității marginalizate cu ajutorul facilitatorului este așadar vitală pentru asigurarea unei reprezentări inclusive și corecte în cadrul GAL.

**Ședințele Adunării Generale sunt cel puțin anuale***.*

***Comitetul director***

Comitetul Director GAL este organismul de decizie pentru selectarea pachetului integrat asociat SDL ce va fi depus spre finanțare în Etapa III a mecanismului DLRC.

Comitetul Director (C.D. al GAL) este ales prin vot secret de membrii Adunării Generale. C.D. al GAL trebuie să asigure o reprezentare echilibrată a diferitelor segmente ale comunității locale. Dintre membrii C.D. al GAL, cel puțin 20% trebuie să reprezinte ZUM. De asemenea, grupul țintă vizat în etapa de implementare a SDL (etapa III a mecanismului DLRC) trebuie să fie reprezentat corespunzător astfel încât C.D. al GAL să includă persoane aflate în risc de sărăcie sau excluziune socială din comunitatea marginalizată, care au domiciliul/ locuiesc în teritoriul SDL.

În privința drepturilor de vot, autoritățile publice și orice alt grup (sector public, sector privat, societate civilă, comunitate marginalizată) nu pot deține mai mult de 49% din drepturile de vot. Mai mult decât atât, cel puțin 51% din voturile legate de selecția proiectelor trebuie să aparțină sectorului non-public.

Pentru a preveni conflictul de interese, toți membrii C.D. al GAL (și organizațiile pe care le reprezintă) trebuie să își declare interesul în proiecte și nu trebuie să participe la deciziile care îi privesc direct. GAL-ul stabilește proceduri scrise prin care gestionează acest risc.

Ca parte a implementării prezentului sprijin pregătitor, atât GAL-urile existente, cât și cele nou înființate vor organiza o ședință a Adunării Generale pentru alegerea C.D. al GAL. **În conformitate cu Modelul Cadru de SDL, procesul verbal al acestei ședințe și componența C.D. al GAL se vor prezenta în anexe distincte la SDL.**

***Personal administrativ al GAL***

Pentru a deveni funcțional, GAL-ul trebuie să angajeze cel puțin un manager și un asistent administrativ. Pentru activitățile de facilitare comunitară poate opta pentru angajarea unui specialist sau contractarea unui ONG sau companii. Procesul de recrutare, selecție și angajare a personalului administrativ al GAL trebuie să fie unul transparent. Anunțurile de selecție trebuie să fie postate pe site-urile Primăriei, GAL (dacă este disponibil). **Prezentarea capacității GAL-ului și modul în care a asigurat resursele adecvate pentru a demara și gestiona procesul de dezvoltare la nivel local reprezintă un capitol separat în SDL.**

**Mai multe detalii sunt prezentate în Modelul Cadru de SDL (*Secțiunea 4.1. Formarea și organizarea Grupului de Acțiune Locală)***

Este recomandabil ca numărul angajaților să fie direct proporțional cu complexitatea strategiei și a parteneriatului local (GAL). Este posibil ca necesarul de resurse umane să fie mai mare, în funcție de numărul de sarcini administrative delegate în plus, de zonă, populația vizată, activitățile de mobilizare necesare și implementarea/ monitorizarea pachetului integrat de proiecte.

În faza de implementare a SDL (Etapa a III-a a mecanismului DLRC), personalul GAL (format din manager, asistent administrativ și, eventual, facilitator) ar putea să crească prin angajarea altor specialiști, precum expert roma, asistent medical comunitar, mediator școlar ș.a., care să furnizeze diverse servicii sociale în teritoriul SDL, cu accent pe ZUM.

Este recomandabil ca personalul GAL să dețină competențele, abilitățile și resursele adecvate pentru a demara și gestiona procese de dezvoltare la nivel local. Personalul trebuie, de asemenea, să aibă studii și/sau experiență în gestionarea proiectelor locale.

Managerul GAL va oferi sprijin pentru stabilirea unui parteneriat între sectorul public, sectorul privat și societatea civilă. De asemenea, va lucra îndeaproape cu facilitatorul (expertul comunitar, mediatorul) angajat pentru a mobiliza și a organiza comunitatea marginalizată. Managerul împreună cu asistentul administrativ comunică și informează permanent membrii Adunării Generale, C.D. al GAL, precum și mass-media și publicul larg, mai ales prin e-mail, comunicate de presă și afișe în zonele de interes (în spațiile administrației locale, în zona marginalizată și în centrul orașului). Managerul este responsabil de pregătirea și organizarea ședințelor GAL – elaborarea și difuzarea agendei, a materialelor prezentate, dar și de elaborarea, împreună cu asistentul administrativ, a listei de participanți și a minutei ședințelor organizate. De asemenea, managerul va asigura informarea corespunzătoare a reprezentanților organismelor intermediare și/sau ai Autorităților de Management POR și POCU.

**2. Activitatea cadru II: Delimitarea comunității marginalizate și a teritoriului SDL, inclusiv a zonei/zonelor urbane marginalizate (ZUM)** reprezintă activitatea în interiorul căreia solicitantul are obligația de a derula orice tip de acțiune care are ca scop final **delimitarea teritoriului vizat de SDL, precum și identificarea, diagnoza și declararea ZUM pentru care se dorește elaborarea SDL.**

Abordarea DLRC poate fi adoptată pentru **teritorii foarte variate** ca formă și delimitare.

* **Prima acțiune din activitatea cadru II** se referă la **întocmirea planului cu delimitarea teritoriului SDL** pe baza prevederilor Planului Urbanistic General (PUG). Teritoriul SDL trebuie simultan să satisfacă condițiile de dimensiune și coerență (a se vedea capitolul 1 punctul A din prezentul Ghid) și să cuprindă cel puțin un ZUM, alături de zona urbană funcțională. În cadrul teritoriului SDL vor fi delimitate perimetrele care corespund zonelor cu caracter distinct.

Cel puțin una din aceste zone trebuie să fie ZUM în sensul respectării cerințelor minime prezentate în capitolul 1 punctul A al prezentului Ghid. Un teritoriu SDL poate cuprinde una sau mai multe ZUM.

Odată ce zona/zonele marginalizate din teritoriu SDL sunt identificate, îndeplinirea cerinței referitoare la validarea și declararea ZUM pentru care se dorește elaborarea SDL reprezintă condiție indispensabilă pentru debutul activității cadru IV.

**NB.** Pentru fiecare ZUM vizată de SDL trebuie demonstrată îndeplinirea cerințelor minime prezentate în capitolul 1 punctul A al prezentului Ghid.

**Mai multe detalii sunt prezentate în Modelul Cadru de SDL (*Secțiunea 2. Identificarea teritoriului vizat de Strategia de Dezvoltare Locală prin abordarea DLRC).***

* **A doua acțiune din activitatea cadru III** se referă la **analiza diagnostic a nevoilor și problemelor populației din zonele din teritoriul SDL, în special a ZUM** pe care GAL va încerca să le soluționeze prin SDL. Pentru realizarea acestei activități, beneficiarul poate utiliza informațiile puse la dispoziție de entități relevante (de exemplu, *Institutul Național de Statistică/ Direcțiile Județene de Statistică, Direcțiile Generale de Asistență Socială și Protecția Copilului, Direcțiile de Sănătate Publică, Serviciile Publice de Asistență Socială, Poliția Locală etc*). Dar, pentru a crește relevanța măsurilor propuse pentru grupul țintă din comunitatea marginalizată care va beneficia de sprijin în etapa a III-a a mecanismului DLRC, beneficiarul are OBLIGAȚIA realizării unui **sondaj (sau recensământ) în teritoriul SDL (ZUM și zona urbană funcțională aferentă) care va implica în mod obligatoriu** activități de **cercetare pe teren cu implicarea persoanelor aflate în risc de sărăcie sau excluziune socială (Studiul de referință)**.

**Studiul de referință trebuie să fie reprezentativ statistic la nivelul populației din teritoriul SDL**, cu un număr suficient de mare de cazuri pentru a permite analiza fiecărei zone distincte, cu scopul de a furniza date statistice care să permită:

* descrierea în amănunt a fiecărei zone distincte identificate în teritoriul SDL, cu privire la caracteristicile demografice și socio-economice;
* identificarea și analiza nevoilor persoanelor aflate în risc de sărăcie sau excluziune socială de pe raza teritoriului SDL și a fiecărei zone distincte incluse (în special a celor din zona/ zonele marginalizate);
* identificarea principalelor probleme cu care se confruntă populația din fiecare zonă distinctă, sub aspectul problemelor legate de infrastructură și locuire, educație și statutul ocupațional al adulților, veniturile și cheltuielile gospodăriilor, educația copiilor, accesul la servicii (publice, sociale, medicale, medico-sociale etc.), organizarea și relațiile de la nivelul comunității, relațiile din afara comunității și imaginea publică a zonei.

**Mai multe detalii privind analiza nevoilor și problemelor populației din zonele delimitate în teritoriu se găsesc în documentul Model Cadru de SDL asociat acestui Ghid *(Secțiunea 2.3 Analiza diagnostic la nivelul teritoriului SDL)***

|  |
| --- |
| **Studiul de referință la nivelul teritoriului SDL trebuie să pună în evidență tipul de comunitate (roma sau non-roma) pentru fiecare zonă distinctă cuprinsă în teritoriul SDL.**  Astfel, în corelare cu definiția dată de POCU pentru **comunitatea roma**, respectiv *„acele comunități în care populația aparținând minorității roma reprezintă* ***minim 10%*** *din totalul populației la nivelul comunității*”, prin **comunitate non-roma** se înțelege *acea comunitate în care populația aparținând minorității roma este prezentă într-un* ***procent mai mic de 10%*** *din totalul populației la nivelul comunității respective*. În această situație, prin “totalul populației la nivelul comunității respective” se înțelege **totalul populației din** **zona demarcată**.   * *Populația aparținând comunității roma se referă la persoanele care se auto-declară ca fiind de etnie roma, în cadrul studiului de referință.* |

|  |
| --- |
| Un teritoriu SDL poate cuprinde una sau mai multe ZUM. **O SDL se poate adresa mai multor ZUM în situația în care este demonstrată:**   * adresabilitatea către zone urbane marginalizate cu aceleași particularități (același grup țintă și aceiași nevoie /aceleași nevoi); * adresabilitatea către zone urbane marginalizate cu particularități diferite, dar interdependente pentru soluționarea unei nevoi. |

În orașele/municipiile mari, precum și în sectoarele municipiului București, este posibil să se poată delimita mai multe teritorii care simultan: (a) îndeplinesc condițiile impuse de dimensiune și coerență, (b) nu se suprapun și (c) pot fi vizate de GAL-uri și SDL-uri distincte. O autoritate publică locală poate face parte din diferite GAL-uri, însă date fiind: (i) timpul și resursele necesare pentru a lansa o strategie și un parteneriat de dezvoltare locală în conformitate cu acest Ghid[[13]](#footnote-13), (ii) complexitatea problemelor din zonele urbane marginalizate și (iii) noutatea abordării DLRC, precum și (iv) capacitatea limitată a multor instituții locale (publice și private), , **acest Apel de Proiecte urmează regula "1 teritoriu (oraș) - 1 comunitate (GAL) - 1 strategie de dezvoltare locală", adică va fi acceptată o singură aplicație per unitate teritorial-administrativă.** În acest mod se poate asigura concentrarea tuturor resurselor și eforturilor de la nivel local pentru a atinge obiectivele de dezvoltare locală. Dacă există teritorii concurente se poate opta fie în funcție de unde nevoile sunt mai mari, fie în funcție de unde șansele de succes sunt mai ridicate. Această decizie aparține părților interesate de la nivel local și este recomandat a fi luată de autoritățile publice locale în cooperare cu partenerii relevanți pentru abordarea DLRC.

**3. Activitatea cadru III: Animarea partenerilor locali și mobilizarea comunității marginalizate vizate de SDL** reprezintă activitatea din proiect în interiorul căreia solicitantul are obligația de a desfășura orice tip de acțiune care are ca rezultat final **animarea, facilitarea, implicarea (exemplele sunt orientative NU limitative**) și intensificarea participării membrilor comunității la acțiuni de interes public la nivel local.

***Mobilizarea comunității vizate de SDL***

Fără mobilizarea, organizarea și participarea comunității, procesul de dezvoltare locală nu este „plasat în responsabilitatea comunității”. În acest scop, activități de facilitare comunitară sunt absolut necesare pentru a încuraja, în special membrii și zonele mai pasive și marginalizate ale comunității, să participe la procesul de dezvoltare locală, prin analizarea situației locale, identificarea și elaborarea unor posibile proiecte, stimularea potențialilor beneficiari și asistarea celor ce au idei de proiecte locale să le transforme în proiecte eligibile pentru finanțare. De succesul activităților de facilitare depinde, în bună măsură, succesul elaborării și implementării SDL. Facilitarea are ca scop implicarea și participarea activă a membrilor comunității, mai ales a celor din ZUM, în vederea deprinderii de către aceștia a acelor abilități necesare unui trai independent. În acest mod, obiectivul DLRC este realizat.

Elemente cheie ale mobilizării comunităților ar putea implica:

* *Mobilizarea persoanelor resursă și a liderilor de pe teritoriul SDL*, atât din zona/zonele marginalizate (ZUM), cât din zona funcțională. Un element important în procesul de mobilizare a unei comunități îl reprezintă identificarea persoanelor resursă („susținători locali”) și a liderilor comunității, precum și cooptarea lor în proces. Primul pas în mobilizarea comunității este să se recunoască și să se comunice faptul că membrii comunității sunt persoane care pot avea contribuții valoroase.

Pe lângă liderii comunității, se pot identifica persoane resursă valoroase în rândul femeilor din comunitate, acestea înţelegând foarte bine situația copiilor și a mamelor din comunitate (care reprezintă majoritatea populației) și putând fi ușor mobilizate în acțiuni ce vizează bunăstarea copiilor.

* *Implicarea unui facilitator extern (sau mediator, etc.)*. În numeroase ZUM, resursele (financiare, umane sau decizionale) sunt concentrate în mâinile câtorva lideri ai comunității, aflați uneori în conflict unii cu alții. Mobilizarea comunitară presupune implicarea tuturor membrilor comunității, inclusiv a celor care nu fac parte din familiile liderilor sau care nu recunosc autoritatea liderilor. Astfel, prezența unui facilitator comunitar neutru, provenind din afara comunității și care să lucreze cu liderii comunității, este esențială în procesul de mobilizare. Facilitatorul trebuie să asigure coeziunea comunității, dar și să creeze o legătură între comunitate și autorități locale.
* *Realizarea activităților de dezvoltare comunitară*. În ceea ce privește atragerea interesului și creșterea coeziunii comunității, activitățile de promovare a identității culturale sunt foarte importante. Majoritatea acestor activități se adresează copiilor, deoarece aceștia pot asigura mai târziu și implicarea părinților. Scopul final este ca adulții și copiii din zonele marginalizate să devină cetățeni ai orașelor, cu drepturi depline, conectați la realitatea socială și urbană a cartierului și orașului/ municipiului lor, lucru realizat prin metode de educație non-formală.
* *Monitorizarea prin comunitate.* Implicarea membrilor comunității în activitățile de monitorizare și evaluare permite informarea, mobilizarea și activarea comunității, precum și participarea sa directă la activitățile care o vizează.

Facilitatorul comunitar este principalul responsabil de activitățile de mobilizare, organizare, facilitare de dezvoltare comunitară la nivelul teritoriului SDL, cu accent pe ZUM. Facilitatorul acționează ca un intermediar între actorii locali (autorități locale, ONG-uri, lideri comunitari etc.) și sprijină incluziunea socială în vederea intensificării participării membrilor comunității la acțiuni de interes public la nivel local. În sens mai general, un facilitator ajută oamenii să își dezvolte capacitatea de a acționa. Acesta (i) ajunge într-o comunitate, unde stabilește relații bune cu populația și liderii comunității; (ii) favorizează participarea activă a tuturor membrilor; (iii) facilitează alegerea și acordarea de sprijin de către comunitate liderilor (persoane resursă) pe care i-a ales, femei și bărbați; (iv) susține formularea unor planuri simple de acțiune pentru atingerea obiectivelor strategiei; (v) oferă sprijin motivațional și tehnic pentru acțiuni comunitare; (vi) facilitează legătura dintre furnizorii de servicii și firmele locale; (vii) adresează întrebările potrivite și ajută oamenii să își exprime ideile; (vii) lasă membrii comunității să vină singuri cu idei și să ia decizii etc. În urma procesului de facilitare, comunitatea trebuie să identifice propriile probleme, să găsească soluții, să ia decizii, să planifice, să organizeze, să acționeze în mod independent.

**Exemple de instrumente/activităţi de mobilizare a comunității sunt prezentate în Modelul Cadru de SDL *(Secțiunea 4. Procesul de implicare a comunităţii)***

Facilitatorul poate fi un specialist, un ONG sau o companie. Acesta va fi selectat în urma unui concurs, în faza de constituire a GAL, de către autoritatea publică locală și reprezentanți ai societății civile, membrii în GAL. Facilitatorul va lucra în permanență cu personalul GAL pentru a constitui/ adapta/organiza/ dezvolta GAL. De asemenea, pentru a câștiga încrederea și a înțelege comunitatea, facilitatorul trebuie să desfășoare zilnic muncă de teren în teritoriul SDL, în strânsă legătură cu personalul responsabil al autorităților publice locale, cadrele didactice din școlile frecventate de copiii din ZUM, specialiști/furnizori de servicii în comunitate (de ex. expertul roma, asistentul medical comunitar, mediatorul școlar, reprezentantul Agenției Locale de Ocupare a Forței de Muncă etc.) și/sau întreprinderi sociale de inserție. În plus, la fiecare ședință a C.D. al GAL, facilitatorul comunitar trebuie să prezinte un raport al activităților, problemelor, ideilor și opiniilor din comunitatea marginalizată.

Indiferent dacă pentru facilitarea comunitară se optează pentru un specialist, un ONG sau o companie, selecția prin concurs și angajarea/ contractarea serviciilor va fi realizată de GAL încă din faza de constituire, pentru a asigura participarea deplină a comunității sau comunităților marginalizate la elaborarea SDL.

Managerul GAL este principalul responsabil de activitățile de informare, comunicare și animare a reprezentanților instituțiilor publice (de la nivel național, regional, județean sau local), precum și a sectorului privat sau ONG-urilor și a altor reprezentanți ai societății civile. Acesta, alături de membrii C.D. al GAL, are, de asemenea, principalele sarcini legate de acțiunile de construcție instituțională și de creare/ participare la rețele, cu scopul de a pregăti și implementa o strategie integrată de dezvoltare locală pentru o anumită zonă.

Ca urmare a activităților de informare, animare și mobilizare a partenerilor locali este de așteptat ca numărul membrilor Adunării Generale a GAL să crească considerabil pe parcursul perioadei de sprijin pregătitor.

Pe toată perioada de implementare a Activității cadru III, beneficiarul (atât GAL-urile deja înființate, cât și cele nou înființate) are OBLIGAȚIA să organizeze minim cinci ședințe ale Comitetului Director pentru a asigura respectarea cerințelor DLRC pentru elaborarea SDL, cu privire la următoarele teme:

* delimitarea teritoriului, identificarea zonelor distincte incluse în teritoriul SDL și declararea ZUM din teritoriu, precum și elaborarea Studiului de referință;
* principalele rezultate ale analizei diagnostic a nevoilor, problemelor și resurselor identificate în teritoriul SDL, și specific în ZUM, pe baza datelor din Studiul de referință;
* identificarea soluțiilor posibile și organizarea consultărilor publice în întreg teritoriul SDL;
* prioritizarea măsurilor necesare propuse în cadrul consultărilor din teritoriu, cu precădere în ZUM și
* decizie finală cu privire la conținutul strategiei de dezvoltare locală și cu lista indicativă de intervenții.

Fiecare din activitățile necesare elaborării strategiei de dezvoltare locală implică un proces de consultare a comunității. De aceea, fiecare ședință a Comitetului Director va fi OBLIGATORIU precedată de o întrunire publică organizată de către responsabilul cu activitățile de facilitare comunitară în teritoriul SDL, pe aceleași teme enumerate mai sus. La aceste întruniri publice trebuie să participe minimum 50 persoane din ZUM vizate de SDL, din care minimum 40% trebuie să fie femei și în jur de 20% tineri (16-29 ani). De asemenea, trebuie asigurată participarea rezidenților romi corespunzător cu ponderea acestora în populația totală a ZUM.

Problemele, ideile și opiniile exprimate în aceste întruniri publice vor fi în mod OBLIGATORIU prezentate de către facilitator în ședințele Comitetului Director.

De asemenea, solicitantul are OBLIGAȚIA de a invita la ședințele Comitetului Director și la întrunirile publice din comunitatea marginalizată, în calitate de observatori, reprezentanți ai AM POR/ADR şi din partea AM/ OI POCU.

În conformitate cu Modelul Cadru de SDL, activitatea de animare/ facilitare va fi demonstrată în cadrul anexelor SDL cu: (i) Documente suport privind conținutul și participarea la ședințele Comitetului Director al GAL (agenda, lista participanților cu semnătura, minuta, materialele prezentate, fotografii); (i) Documente suport privind conținutul și participarea la întrunirile publice organizate în ZUM adresate (agenda, lista participanților cu semnătura și date privind sexul, vârsta și etnia acestora, raportul sintetic al întrunirii pregătit de facilitator spre a fi prezentat în ședința Comitetului Director al GAL, fotografii); (iii) Evoluția numărului de membri în Adunarea Generală a GAL de la data înființării până la finalizarea și depunerea SDL.

**4. Activitatea cadru IV: Elaborarea SDL și a listei indicative de intervenții** **prin care GAL consideră că vor fi atinse obiectivele strategiei de dezvoltare locală** reprezintă activitatea în interiorul căreia solicitantul poate desfășura orice tip de acțiune care are ca scop final **elaborarea Strategiei de Dezvoltare Locală care respectă toate cerințele de elaborare stabilite pentru instrumentul DLRC** (art. 33 alin 1 din RDC nr. 1303/2013) și **a unei liste indicative de intervenții** prin care GAL consideră că vor fi atinse obiectivele strategiei.

**Modelul Cadru de SDL, asociat acestui Ghid, prezintă în detaliu toate cerințele pe care trebuie să le îndeplinească Strategia de Dezvoltare Locală și lista indicativă de intervenții, elaborate în contextul DLRC.**

În abordarea DLRC, Strategia de Dezvoltare Locală trebuie văzută nu ca un document, ci ca un proces la nivelul unei comunități al cărui calitate este garantată doar de parcurgerea cu succes a activităților cadru II și III: părțile interesate din comunitate colaborează eficient și decid într-o manieră nediscriminatorie și transparentă care sunt cele mai bune soluții pentru a rezolva problemele identificate pe baza unui demers riguros.

**Elaborarea SDL** este condiționată de acțiunea de declarare a ZUM cuprinsă(e) în teritoriul SDL, precum și de analiza diagnostic a nevoilor și problemelor populației pe baza unui studiu de referință.

În evaluarea strategiilor se va urmări respectarea unui proces decizional echilibrat în cadrul GAL prin implicarea actorilor relevanți și a reprezentanților grupurilor țintă definite în strategie (de ex. persoane aflate în risc de sărăcie sau excluziune socială, tineri, minorități etc.). Evaluarea SDL va fi realizată de membrii CCS, în conformitate cu documentul ***Criteriile de evaluare și selecție - Strategii de dezvoltare locală*** asociat la prezentul Ghid.

### 

### **1.3.2 Cerințe minime pentru activitățile aferente Etapei I a mecanismului DLRC: Elaborarea Strategiilor de Dezvoltare Locală**

* **Activitatea cadru I: Înființarea noului GAL/ adaptarea GAL deja înființat conform cerințelor DLRC pentru perioada 2014-2020 (dacă este cazul)**
* înregistrarea/ înființarea GAL
  + înființarea noului GAL/ adaptarea GAL deja înființat conform cerințelor DLRC pentru perioada 2014-2020 (art. 33, 34 din RDC nr. 1303/2013) trebuie îndeplinită până la finalizarea contractului de finanțare (prin cerință îndeplinită se înțelege inclusiv dovada depunerii actelor la instituția/ entitatea competentă);
  + stabilirea unei durate de existență a parteneriatului GAL cel puțin egală cu durata de implementare a SDL propuse;
  + GAL trebuie să aibă sediul social/punct de lucru/ sucursala în unitatea teritorial-administrativă unde se înființează GAL-ul;
* funcționarea GAL
  + angajarea cel puțin a unui manager și a unui asistent administrativ pentru a asigura funcțiile de bază, precum și organizarea unui sediu funcțional;
  + derularea a cel puțin unei activități care să vizeze îmbunătățirea competențelor în domeniul SDL/DLRC pentru personalul GAL;
  + obținerea autorizației de la Autoritatea Națională pentru Protecția Datelor cu Caracter Personal
* decizii ale GAL
  + la nivelul decizional al GAL niciunul dintre actorii implicați (sectorul public, sectorul privat, societatea civilă și comunitatea marginalizată) nu pot deține mai mult de 49% din drepturile de vot;
  + cel puțin 50% din voturi în deciziile legate de selecția proiectelor trebuie să aparțină partenerilor din sectorul non-public. Astfel se asigură un proces incluziv și transparent, diversitatea strategiei și o acoperire corespunzătoare a diferitelor sectoare prin proiectele selectate;
  + GAL-ul trebuie să aleagă un Comitet Director, în conformitate cu Modelul Cadru de SDL;
  + GAL-ul trebuie să elaboreze regulile pentru a asigura un proces decizional nediscriminatoriu și transparent, precum și o procedură de prevenire a riscului de apariție a unui conflict de interese.
* **Activitatea cadru II: Delimitarea comunității urbane marginalizate și a teritoriului SDL**
* întocmirea planului cu delimitarea teritoriului SDL
  + pe baza Planului Urbanistic General (PUG) se delimitează teritoriul vizat de SDL, în cadrul căruia se identifică perimetrele și numărul de locuitori care corespund zonelor cu caracter distinct;
  + se identifică, validează și declară ZUM, în sensul respectării cerințelor minime prezentate în capitolul 1 punctul A al prezentului Ghid.

**NB.** Comunitățile marginalizate care vor beneficia de finanțarea asigurată prin AP 4, PI 9.ii, OS 4.1& 4.2 vor fi excluse de la finanțarea asigurată prin OS 5.1 (declarație pe propria răspundere).

* analiza diagnostic a nevoilor și problemelor populației din fiecare zonă din teritoriul SDL, cu accent pe ZUM
  + activitatea presupune **obligatoriu** realizarea unui **sondaj** în teritoriul SDL care să implice obligatoriu activități de **cercetare pe teren** la nivelul zonelor distincte incluse în teritoriu, cu accent pe ZUM;
  + studiul de referință va pune în evidență caracteristicile socio-economice, grupurile vulnerabile și problemele fiecărei zone distincte din teritoriul SDL. În plus, studiul va identifica dacă ZUM vizată de SDL este comunitate roma conform definiției dată de POCU.
* **Activitatea cadru III: Animarea partenerilor locali și mobilizarea/ facilitarea comunității marginalizate vizate de SDL**
* angajarea unui facilitator (specialist, ONG sau companie) pentru a asigura mobilizarea, organizarea și participarea corespunzătoare a comunității marginalizate, în special a ZUM;
* proces participativ
  + GAL-ul trebuie **obligatoriu** să organizeze minim cinci ședințe ale Comitetului Director cu privire la următoarele teme: (1) delimitarea teritoriului, identificarea zonelor distincte incluse în teritoriul vizat de SDL și declararea zonei/zonelor marginalizate, precum și organizarea Studiului de referință; (2) principalele rezultate ale analizei diagnostic a nevoilor, problemelor și resurselor identificate în teritoriul SDL, și specific în ZUM, pe baza datelor din Studiul de referință; (3) identificarea soluțiilor posibile și organizarea consultărilor publice în întreg teritoriul SDL; (4) prioritizarea intervențiilor propuse prin consultări în teritoriu, cu precădere în zona/zonele marginalizate și (5) decizie finală cu privire la conținutul strategiei de dezvoltare locală și cu lista indicativă de intervenții;
  + fiecare ședință a Comitetului Director va fi **obligatoriu** precedată de o întrunire publică (pe aceleași teme), organizată de către facilitator (specialist, ONG sau companie) în zona/ele urbană/e marginalizată/e adresate de SDL, la care trebuie să participe minimum 50 persoane din ZUM vizate de SDL, din care minimum 40% trebuie să fie femei și în jur de 20% tineri (16-29 ani). De asemenea, trebuie asigurată participarea rezidenților romi corespunzător cu ponderea acestora în populația totală a ZUM;
  + minutele discuțiilor de la întrunirile publice ZUM vor fi **obligatoriu** prezentate de către facilitator în ședințele Comitetului Director;
  + la toate ședințele și întrunirile publice, GAL va invita, în calitate de observatori, reprezentanți ai AM POR/ADR şi din partea AM/OI POCU.
* **Activitatea cadru IV: Elaborarea SDL și a listei indicative de intervenții prin care GAL consideră că vor fi atinse obiectivele strategiei de dezvoltare locală**
* strategia conține cel puțin elementele obligatorii prevăzute de RDC nr. 1303 art. 33 alin 1, precum și cerințele minime din prezentul Ghid și Modelul Cadru de SDL care îl însoțește;
* strategia trebuie să fie aliniată la strategia de dezvoltare a orașului, precum și la documentele strategice relevante menționate în ANEXA 3 a acestui Ghid (Cadrul legal și strategii relevante);
* strategia și planul de acțiune au un orizont de timp
* strategia cuprinde o listă indicativă de intervenții prin care GAL consideră că vor fi atinse obiectivele strategiei, precum și o alocare indicativă pe fiecare din intervențiile care urmează a fi finanțate din POR/ POCU. Corespunzător listei indicative de intervenții vor fi dezvoltate proiecte POR/POCU ce vor fi depuse în etapa a Etapa III a mecanismului DLRC – *Selectarea pachetului integrat de proiecte aferent SDL selectate în Etapa II*.
  + **NB.** Pentru intervențiile care vor fi finanțate din FSE, este **obligatoriu ca minimum 50% din valoarea totală FSE a pachetului integrat de proiecte** **să vizeze măsuri de ocupare** (ex. ucenicie, stagii, subvenționarea locurilor de muncă, formare profesională, antreprenoriat etc.)
  + **NB**. Sprijinul FEDR **pentru utilități publice și infrastructură rutieră (străzi urbane) nu poate depăși 30% din valoarea totală FEDR a pachetului integrat de proiecte** care răspund nevoilor comunităților marginalizate.
  + **NB**. Pachetul integrat de proiectele finanțate din POCU care vor viza implementarea SDL trebuie să aibă o abordare integrată, în sensul că nu sunt eligibile din FSE proiectele care se adresează unei singure categorii sociale sau cele care vizează doar un singur domeniu, de ex. educație.

**În situația în care solicitantul/ parteneriatul nu depune Strategia de Dezvoltare Locală** în vederea evaluării de către **Comitetul Comun de Selecție** (Etapa II a mecanismului DLRC)**, sumele aferente sprijinului pregătitor nu vor fi plătite, iar în cazul în care au fost plătite acestea vor fi recuperate**. Cheltuielile legate de elaborarea strategiei vor fi rambursate doar pentru SDL care respectă condițiile minime prevăzute de prezentul ghid.

### **1.3.3. Teme secundare FSE**

În cadrul Axei Prioritare 5 sunt vizate temele secundare prezentate în tabelul de mai jos.

Propunerile de proiecte pentru sprijin pregătitor vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul axei prioritare 5. Prin urmare în cadrul cererii de finanțare vor trebui evidențiate sumele calculate pentru măsurile care vizează teme secundare relevante pentru proiectul de sprijin pregătitor.**

| **Nr. crt.** | **Fond** | **Axă prioritară** | **Tema secundară** | **Pondere din alocarea axei prioritare / alocarea pe tip de regiune de dezvoltare** |
| --- | --- | --- | --- | --- |
|  | FSE | AP5 | 01 Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
|  | 02 Inovare socială | 5% |
|  | 06 Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel de axă prioritară și la nivel de tip de regiune de dezvoltare.

În dezvoltarea cererii de finanțare va fi vizată cel puțin o temă secundară dintre cele aferente axei prioritare, prin anumite activități. Pentru respectiva temă secundară se va avea în vedere un buget care să reprezinte minim procentul indicat în tabel, calculat la valoarea estimată totală FSE a listei indicative de intervenții.

**Aspecte privind inovarea socială**

Inovarea socială presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale.

POCU promovează inovarea socială, în special cu scopul de a testa, eventual implementa la scară largă soluții inovatoare, la nivel local sau regional, pentru a aborda provocările sociale cu atât mai mult cu cât AP 5 sprijină inițiativele în domeniul incluziunii sociale și a combaterii sărăcie pentru comunitățile marginalizate aflate în risc de sărăcie și excluziune socială.

În contextul prezentei cereri de propuneri de proiecte, temele de inovare socială ar putea implica (exemple):

* crearea și consolidarea de parteneriate relevante pentru identificarea nevoilor comunității marginalizate/ persoanele aflate în risc de sărăcie și excluziune socială;
* identificarea unor soluții practice, viabile, inovative de a răspunde problemelor identificate, bazate inclusiv pe valorificarea de bune practici a nivel național sau din alte State Membre;
* metode inovative de implicare activă a membrilor comunității marginalizate, inclusiv pentru depășirea barierelor de ordin moral sau care țin de cutumele din societate/ etnice;
* valorificarea oportunităților locale în identificarea soluțiilor propuse; activități și inițiative care vizează promovarea egalității de șanse, non-discriminarea etc.

Pentru proiectele de sprijin pregătitor care promovează metode inovative de implicare activă a membrilor comunității în procesul de elaborare a SDL se acordă punctaj suplimentar.

Solicitanții și partenerii eligibili trebuie să evidențieze în formularul de aplicație dacă propunerea de proiect de sprijin pregătitor contribuie la inovarea socială.

**Modelul Cadru de SDL, asociat acestui Ghid, prezintă exemple de activități cu dimensiune de inovare socială.**

### **1.3.4. Teme orizontale**

În cadrul proiectului de sprijin pregătitor va trebui evidențiat, în secțiunea relevantă din cadrul aplicației informatice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului de sprijin pregătitor va trebui să fie asigurată contribuția la cel puțin una din temele orizontale de mai jos. Fără a se limita doar la acestea, în procesul de selecție se acordă punctaj suplimentar proiectelor care includ promovarea acestor principii.

* **Dezvoltarea durabilă** se referă la vizarea obiectivului de sprijinire a tranziției către o economie bazată pe emisii scăzute de carbon sau a măsurilor care includ aspecte legate de locuri de muncă verzi. Dezvoltarea durabilă reprezintă totalitatea formelor și metodelor de dezvoltare socio-economică care se axează în primul rând pe asigurarea unui echilibru între aspectele sociale, economice și ecologice și elementele capitalului natural.
* **Egalitatea de șanse, non-discriminarea. Egalitatea între femei și bărbați.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.

Pentru informații privind temele orizontale se va consulta: *Ghid – integrare teme orizontale în cadrul proiectelor finanţate din FESI 2014-2020* disponibil la <http://www.fonduri-ue.ro/orientari-beneficiari>

## **1.4. Tipuri de solicitanți/parteneri eligibili**

În cadrul acestei cereri de propuneri de proiecte pentru sprijin pregătitor, **solicitanții/partenerii eligibili sunt:**

**1. Autoritățile publice locale**[[14]](#footnote-14) **în parteneriat** **cu actori sociali relevanți**

Parteneriatul pentru depunerea cererii de finanțare în vederea accesării finanțării pentru sprijinul pregătitor nu are personalitate juridică și va fi constituit din următorii actori relevanți: autoritatea publică locală, un ONG cu activitate specifică măsurilor ce vizează comunitățile defavorizate și un operator economic. Parteneriatul astfel constituit va depune Acordul de parteneriat (Anexa 5 la Contractul de finanțare), precum și Declarația de asociere (Anexa 4 la prezentul Ghid).

Pentru selecția partenerilor privați, autoritățile publice locale trebuie să respecte legislația aplicabilă (Ordonanţă de Urgenţă nr. 40/2015 privind gestionarea financiară a fondurilor europene pentru perioada de programare 2014-2020).

Cele 3 entități vor face parte obligatoriu din componența GAL-ului înființat în cadrul Etapei I – Sprijinul pregătitor. Din GAL (organizat juridic conform OUG nr. 26/2000 cu privire la asociaţii şi fundaţii) pot face parte și alți actori sociali relevanți[[15]](#footnote-15) pentru elaborarea și implementarea SDL.

**2. Grupuri de Acțiune Locală (GAL**) (cele deja înființate la momentul lansării apelului vizat de prezentul ghid) organizate juridic conform OUG nr. 26/2000 cu privire la asociaţii şi fundaţii

## **1.5. Durata proiectului de sprijin pregătitor**

**Perioada de implementare a proiectului de sprijin pregătitor este de maximum 6 luni**. Proiectele de sprijin pregătitor care vor prevedea o perioadă de implementare mai mare de 6 luni vor fi respinse.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect. În termen de maxim 15 zile de la finalizarea proiectului aferent sprijinului pregătitor, GAL-urile au obligația de a depune spre evaluare și selecție SDL-urile elaborate.

## **1.6. Grup țintă al proiectului de sprijin pregătitor**

Având în vedere faptul că obiectivul acestei cereri de propuneri de proiecte îl reprezintă derularea de activități aferente înființării/ adaptării GAL și elaborării Strategiei de Dezvoltare Locală, în prezenta cerere de propuneri de proiecte **nu este vizat un grup țintă**.

Finanțarea intervențiilor destinate grupului țintă din comunitatea marginalizată vizată de SDL va fi realizată într-o etapă ulterioară, prin proiecte POR/POCU ce vor fiselectate în **Etapa III a mecanismului DLRC - Selectarea pachetului integrat de proiecte aferent SDL aprobate**.

## **1.7. Indicatori aplicabili proiectului de sprijin pregătitor**

Fiecare cerere de finanțare va include indicatorul de realizare (4S68), în funcție de regiunea de dezvoltare selectată. Va fi selectat doar un singur tip de regiune de dezvoltare*.*

| **Indicatori de rezultat imediat** | | | **Indicatori de realizare** | | |
| --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Cod** | **Regiune de dezvoltare** | **Denumire indicator** |
| **4S66** | **Regiuni mai puțin dezvoltate** | Strategii aprobate spre finanțare din totalul strategiilor/ analizelor/ planurilor de acțiune de dezvoltare a comunității | **4S68** | **Regiuni mai puțin dezvoltate** | Strategii/ analize/ planuri de acțiune/ de dezvoltare a comunității vizate prin CLLD (DLRC) |
| **Regiune mai dezvoltată** | **Regiuni mai puțin dezvoltate** |

Solicitantul va putea selecta dintr-o listă predefinită în aplicația informatică **doar indicatorul de realizare 4S68 ”*Strategii/ analize/ planuri de acțiune/ de dezvoltare a comunității vizate prin DLRC”*.** Indicatorul de rezultat imediat 4S66 ”*Strategii aprobate spre finanțare din totalul strategiilor/analizelor/planurilor de acțiune de dezvoltare a comunității”* va fi monitorizat/ raportat de AM POCU în baza informațiilor furnizate de Comitetul Comun de Selecție responsabil cu aprobarea Strategiilor de Dezvoltare Locală.

## **1.8. Alocarea financiară stabilită pentru Apelul de proiecte de sprijin pregătitor**

Alocarea financiară pentru apelul de proiecte de sprijin pregătitor este 5.000.000 euro.

## **1.9. Valoarea maximã a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii august 2016, respectiv 1 EURO = …. RON.

### **1.9.1. Valoarea maximã a proiectului**

* **Valoarea maximă eligibilă a unui proiect este de 50.000 euro.**

### **1.9.2. Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant.

### 

### **A. Contribuția solicitantului**

În cadrul apelurilor de proiecte vizate prin prezentul ghid al solicitantului – condiții specifice,, contribuția eligibilă minimă a solicitantului și partenerilor, după caz, din totalul costurilor eligibile este prezentată în tabelul de mai jos:



Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

## **1.10. Regiunea/ regiunile de dezvoltare vizate de apelurile de proiecte**

Acțiunile planificate în cadrul AP 5 **din POCU***: „Dezvoltarea locală plasată sub responsabilitatea comunității”* vizează toate cele **8 (opt) regiuni eligibile** - **regiuni mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia*), precum și **regiunea dezvoltată** (*București-Ilfov*).

**Selectarea de către solicitant a regiunii de dezvoltare se va face exclusiv din perspectiva localizării comunităţii marginalizate aflate în risc de sărăcie şi excluziune socială care va beneficia de sprijin pregătitor pentru elaborarea Strategiei de Dezvoltare Locală.**

Regiunea de dezvoltare vizată va fi selectată din sistemul informatic, din lista predefinită. În completarea cererii de finanțare, **sistemul informatic vă va permite selectarea unei singure regiuni de dezvoltare (din cele 8).**

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

## **2.3. Eligibilitatea cheltuielilor**

Cheltuielile eligibile în cadrul acestei cereri de propuneri de proiecte sunt următoarele:

|  |  |  |  |
| --- | --- | --- | --- |
| **Cheltuieli directe**  **Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză** | | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| Cheltuieli aferente managementului de proiect | Cheltuieli salariale cu managerul de proiect | * Salariu manager de proiect. | |
| Cheltuieli salariale | Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. | |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. | |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| Cheltuieli cu deplasarea pentru participanţi - grup ţintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| Cheltuieli cu servicii | Cheltuieli pentru consultanță și expertiză | * Cheltuieli aferente diverselor achiziții de servicii specializate, pentru care beneficiarul nu are expertiza necesară | |
| Cheltuieli cu servicii pentru organizarea de evenimente și cursuri de formare | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare | |
| Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | Cheltuieli cu taxe/abonamente/cotizații/acorduri/ autorizații necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe notariale * Cheltuielile aferente garanțiilor oferite de bănci sau alte instituții financiare | |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Multiplicare * Etc. | |
| Cheltuieli cu achiziția de materii prime, materiale consumabile și alte produse similare necesare proiectului |
| Cheltuieli cu hrana | Cheltuieli cu hrana | * Cheltuieli cu hrana pentru participanți | |
| Cheltuieli pentru asigurarea utilităților necesare funcționarii structurilor operaționalizate in cadrul proiectului | Cheltuieli pentru asigurarea utilităților necesare structurii | * Utilități:   + apă şi canalizare   + servicii de salubrizare   + energie electrică   + energie termică şi/sau gaze naturale * telefoane, fax, internet, acces la baze de date * Servicii poștale şi/sau servicii curierat * Servicii de administrare a clădirilor:   + întreținerea curentă   + asigurarea securității clădirilor   + salubrizare şi igienizare * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare şi juridice (notariale) * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului | |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri | |
| Cheltuieli de leasing | Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile | |
| Cheltuieli de tip FEDR | Cheltuieli de tip FEDR | * Construcții:   + Reabilitare/ modernizare clădiri/ condiții de locuire, inclusiv accesibilizarea clădirilor/ inclusiv a spatiilor interioare pentru persoane cu dizabilități (de exemplu toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051 * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli privind proiectarea şi ingineria: * Elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuție); * Plata verificării tehnice a proiectului; * Elaborarea documentațiilor necesare obținerii acordurilor, avizelor şi autorizațiilor aferente obiectivului de investiții, documentații ce stau la baza emiterii avizelor şi acordurilor impuse prin certificatul de urbanism, documentații urbanistice, studii de impact, studii/expertize de amplasament; * Cheltuieli pentru elaborarea studiilor de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate a terenului. * Cheltuieli pentru lucrări de construcții şi instalații aferente organizării de șantier   + Cheltuieli conexe organizării de șantier. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. | |
| **Cheltuieli indirecte**  Cheltuielile eligibile indirecte reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli indirecte conform art. 68 | Cheltuieli indirecte conform art. 68 | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul care nu fac obiectul subcontractării** (prin aplicarea articolului 68 alineatul (1) litera (b) din Regulamentul (UE) nr. 1303/2013). Pe parcursul implementării proiectului nu vi se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul care nu fac obiectul subcontractării | | |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **cheltuielile indirecte** vor fi decontate ca finanțare forfetară de maximum 15% din costurile directe cu personalul care nu fac obiectul subcontractării, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului. În implementare, decontarea cheltuielilor indirecte pe bază de rată forfetară conform cerințelor de mai sus se va efectua pe fiecare membru al partenerialului, prin aplicarea ratei forfetare de 15% la cheltuielile directe cu personalul care nu fac obiectul subcontractării efectuate de fiecare membru al parteneriatului și cuprinse în fiecare cerere de rambursare.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.*

# **CAPITOLUL 4. Procesul de evaluare și selecție a proiectelor de sprijin pregătitor**

Selecția proiectelor de sprijin pregătitor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* Metodologiei de evaluare și selecție a proiectelor POCU
* **ANEXA 5: Criteriile de verificare a conformității administrative și a eligibilității**
* **ANEXA 6: Criterii de evaluare și selecție a proiectelor de sprijin pregătitor**

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020****.***

# **CAPITOLUL 7. Anexe**

ANEXA 1. Lista ZUM din orașele 20.000+ din România

ANEXA 2. Declarația de exprimare a interesului pentru intervenții DLRC

ANEXA 3 Cadrul legal și strategii relevante

ANEXA 4. Declarație de asociere

ANEXA 5. Criteriile de verificare a conformității administrative și a eligibilității

ANEXA 6. Criterii de evaluare și selecție

1. *Art . 32 alin 2 din* *Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind FEDR, FSE, FC, FEADR și FEPAM, precum și de stabilire a unor dispoziții generale privind FEDR, FSE, FC și FEPAM și de abrogare a Regulamentului (CE) nr. 1083/2006 al Consiliului.* [↑](#footnote-ref-1)
2. Comisia Europeană, *”Orientări privind dezvoltarea locală plasată sub responsabilitatea comunității pentru actorii locali”,* august 2014, disponibil la [*http://ec.europa.eu/regional\_policy/sources/docgener/informat/2014/guidance\_clld\_local\_actors\_ro.pdf*](http://ec.europa.eu/regional_policy/sources/docgener/informat/2014/guidance_clld_local_actors_ro.pdf) [↑](#footnote-ref-2)
3. <http://www.pndr.ro/implementare-pndr-2014-2020/pndr-2014-2020-versiune-aprobata.html> [↑](#footnote-ref-3)
4. *Anexa 4 a Programului Operațional Capital Uman 2014-2020 disponibil la* [*http://old.fonduri-ue.ro/res/filepicker\_users/cd25a597fd-62/2014-2020/po/pocu/Programme\_2014RO05M9OP001\_1\_4\_en.pdf*](http://old.fonduri-ue.ro/res/filepicker_users/cd25a597fd-62/2014-2020/po/pocu/Programme_2014RO05M9OP001_1_4_en.pdf) [↑](#footnote-ref-4)
5. *În situația în care Strategia de Dezvoltare Locală nu este depusă în etapa II la Comitetul Comun de Selecție, sumele aferente nu vor fi plătite, iar în cazul în care au fost plătite acestea vor fi recuperate.* [↑](#footnote-ref-5)
6. *Conform RDC nr. 1304/2013, art. 33, pct 1.* [↑](#footnote-ref-6)
7. *„Elaborarea strategiilor de integrare a comunităților urbane marginalizate – Atlasul zonelor urbane marginalizate din România”, disponibil la:* [*http://www.inforegio.ro/images/Publicatii/Atlas%20zone%20urbane%20marginalizate.pdf*](http://www.inforegio.ro/images/Publicatii/Atlas%20zone%20urbane%20marginalizate.pdf)*, pag 262.* [↑](#footnote-ref-7)
8. *„Elaborarea strategiilor de integrare a comunităților urbane marginalizate – Atlasul zonelor urbane marginalizate din România”, disponibil la:* [*http://www.inforegio.ro/images/Publicatii/Atlas%20zone%20urbane%20marginalizate.pdf*](http://www.inforegio.ro/images/Publicatii/Atlas%20zone%20urbane%20marginalizate.pdf) [↑](#footnote-ref-8)
9. Conform RDC nr. 1303/2013, art. 33, pct 1. [↑](#footnote-ref-9)
10. Comisia Europeană, *”Orientări privind dezvoltarea locală plasată sub responsabilitatea comunității pentru actorii locali”,* august 2014, disponibil la [*http://ec.europa.eu/regional\_policy/sources/docgener/informat/2014/guidance\_clld\_local\_actors\_ro.pdf*](http://ec.europa.eu/regional_policy/sources/docgener/informat/2014/guidance_clld_local_actors_ro.pdf), pag 26-40. [↑](#footnote-ref-10)
11. *Programul Operațional Capital Uman 2014-2020 disponibil* [*http://www.fonduri-ue.ro/po-2014-2020*](http://www.fonduri-ue.ro/po-2014-2020)*, pag. 181* [↑](#footnote-ref-11)
12. *Definiția zonei urbane marginalizate se regăsește în capitolul 1.3. Context național – Dezvoltarea Locală plasată sub Responsabilitatea Comunității în România.* [↑](#footnote-ref-12)
13. Însoțit de Modelul Cadru de SDL. [↑](#footnote-ref-13)
14. În acord cu OS 5.1. din Programul Operațional Capital Uman 2014-2020 în cadrul acestui apel pot aplica DOAR autorități locale din orașe cu populație peste 20.000 locuitori. [↑](#footnote-ref-14)
15. Prin actori sociali relevanți se înțelege acele entități a căror activitate în cadrul proiectului contribuie în mod direct la atingerea obiectivelor, respectiv entitățile care vor avea un rol relevant în elaborarea, implementarea, monitorizarea și evaluarea SDL. Actorii sociali relevanți pot fi reprezentanți ai sectorului public, ai sectorului privat, ai societății civile sau persoane fizice relevante de pe raza teritoriului pentru care se solicită sprijin pregătitor pentru elaborarea SDL. Persoanele fizice relevante se referă la: reprezentanți ai grupurilor țintă definite în SDL - romi, tineri, grupuri vulnerabile - și cetățeni de pe raza teritoriului SDL (în ZUM sau în zona urbană funcțională) ce sunt interesați să participe la elaborarea, implementarea, monitorizarea sau evaluarea SDL. [↑](#footnote-ref-15)